МИНИСТЕРСТВО НА ПРАВОСЪДИЕТО
З  А  П  О  В  Е  Д

№ ЛС-04-1279
04.11.2011 г.
На основание чл. 16, ал. 2, чл. 19, ал. 1 от Закона за държавната собственост, чл. 43 от Правилника за прилагане на Закона за държавната собственост (ППЗДС), във връзка с       чл. 13, ал. 5 от ППЗДС с цел използване на обект, част от публична държавна собственост, съгласно предназначението му, за подобряване качеството на обслужване на гражданите и служителите в Съдебната палата – гр. Пловдив, възможността за реализиране на приход от отдаване под наем на имота, както и материалите по преписка с рег. № 11-00-850/12.09.  2011 г. и докладна записка с рег. № 11-00-850/13.10.2011 г.

Н А Р Е Ж Д А М:
І. Откривам процедура за отдаване под наем на част от имот - публична държавна собственост чрез търг с тайно наддаване при следните условия:
1. Обект, който ще се отдава под наем: площ от 8 кв.м., част от стая за адвокати, находяща се в сутерена на шестетажната административна сграда с вход от към ул. „Йоаким Груев”, част от Съдебната палата - гр. Пловдив, бул. „Шести септември” № 167, предназначена за „Копирни услуги”.
2. Предназначение на обекта: за „Копирни услуги” с цел по-бързо и качествено обслужване на гражданите.  

3. Срок за отдаване под наем на обекта: 3 (три) години, считано от датата на сключване на договора за отдаване под наем.
4. Специални изисквания към участниците: 
До участие в търга се допускат всички физически и юридически лица, регистрирани по Търговския закон с предмет на дейност в съответствие с предназначението на обекта.

Участникът спечелил търга разполага своя копирна техника върху наетата площ и монтира контролен електромер за отчитане на изразходваната енергия за своя сметка.  
5. Начална тръжна цена: В размер на едномесечна наемна вноска – 333.31 лв. (триста тридесет и три лева и тридесет и една стотинки) с включен ДДС. В наемната цена не са включени консумативни разходи за електроенергия, топлоенергия, вода и др.
6. Начин на плащане на наемната цена и изисквания за обезпечения по изпълнение на договора:
- в тридневен срок след връчването на влязлата в сила заповед за избор на наемател, наемателят внася гаранционна вноска в размер на удвоена месечна наемна цена, предложена от него, по набирателната сметка на Министерство на правосъдието в Българска народна банка - Централно управление IBAN: BG44BNBG96613300173701, BIC: BNBGBGSD, която обезпечава изпълнението на договора;
- наемната цена се заплаща за всеки месец до 10 - то число на текущия месец чрез набирателната сметка на Окръжен съд – Пловдив по сметка на Министерство на правосъдието IВАN: ВG09BNBG96613000173701, код: ВNBGBGSD при БНБ - Централно управление;

- консумативните разходи за ел. енергия, вода и др. свързани с ползването на имота се заплащат от наемателя по транзитната сметка на Окръжен съд – Пловдив. Разходите за електроенергия се определят ежемесечно на база показанията на контролен електромер. Разходите за вода и др. консумативи се определят на база споразумителен протокол.
7. Депозит за участие в търга: Парична вноска в размер на 100 (сто) лева, която се внася по сметка на Министерството на правосъдието в Българска народна банка – Централно управление IBAN: BG44BNBG96613300173701, BIC: BNBGBGSD, най - късно до изтичане на срока за подаване на заявленията.
8. Срок за закупуване на тръжната документация: до 30 - ия ден, считано от деня следващ датата на публикуване на обявата за търга в национален ежедневник и в местен вестник. 
9. Цената на тръжната документация е 20 (двадесет) лева, като същата се внася по сметка на Министерство на правосъдието в Българска народна банка – Централно управление IВАN:ВG09BNBG96613000173701, код: ВNBGBGSD. Тръжната документация се получава, след представяне на документ за внесената сума в сградата на Министерството на правосъдието, ул. „Славянска” № 1, ет. 5, стая № 504, тел. 02 / 9237364 или в сградата на Съдебната палата - гр. Пловдив, вход от ул. „Йоаким Груев”, ет. 1, стая    № 108 - обща регистратура, тел. 032 / 656234 в рамките на работния ден. 
10. Заявления за участие в търга се подават в деловодството на Министерство на правосъдието, гр. София, ул. „Славянска” № 1. Срокът за подаване на заявленията е до 17.30 часа на 35-ия ден, считано от деня следващ датата на публикуване на обявата за търг в национален ежедневник и в местен вестник. 
11. Огледи на обекта могат да се извършват само след закупуване на тръжната документация до 35-ия ден, считано от деня следващ датата на публикуване на обявата за търг в национален ежедневник и в местен вестник, след предварително съгласуване на времето за извършване на огледа с инж. Димитър Дичев – управител съдебни сгради при Окръжен съд – Пловдив, тел. 032 / 656117.  
12. Търгът ще се проведе на 7-ия ден след изтичането на срока, посочен в т. 10 в административната сграда на Министерство на правосъдието, гр. София, ул. „Славянска”   № 1, ет. 5, стая № 506, от 10.00 часа.
ІІ. Утвърждавам тръжната документация за провеждане на търг с тайно наддаване за отдаване под наем на част от недвижим имот - публична държавна собственост, представляващ: площ от 8 кв.м., част от стая за адвокати, находяща се в сутерена на шестетажната административна сграда с вход от към ул. „Йоаким Груев”, част от Съдебната палата - гр. Пловдив, бул. „Шести септември” №167, предназначена за „Копирни услуги”.
ІІІ. Определям състава на комисията по провеждане на търга, както следва:

ІV. Условията на търга да се публикуват в национален ежедневник и в местен вестник. Извлечение от настоящата заповед, с изключение на състава на комисията, да се обяви в тридневен срок от издаването й на видно място в сградата на Министерството на правосъдието в гр. София, ул. „Славянска” № 1, в Съдебната палата - гр. Пловдив, бул. „Шести септември” № 167 и на интернет страниците на двете администрации. 
Настоящата заповед да се сведе до знанието на заинтересованите лица за сведение и изпълнение.

